Հատկանշական է, որ այդ տեղեկատվության տարածումից հետո «Աշտարակ կաթի» Facebook-յան էջի միջոցով «Պարգև» ՍՊԸ-ն հաստատեց Աճեմյանի հետ հանդիպման փաստը՝ հերքելով սպառնալիքների մասին լուրերը: Ամենեւին չպնդելով, որ «սպառնալիքների մասին» լուրերը մամուլում հայտնվել էին «Աշտարակ կաթի» խողովակներով, միեւնույն ժամանակ պետք է նշել, որ բավականին հայտնի տեխնոլոգիա է, մի կողմից ապահովել «կառավարությունը բիզնես է խլում» երանգավորմամբ տեղեկատվության արտահոսք, մյուս կողմից պաշտոնապես մասամբ հաստատել այն՝ փորձելով նեղը դնել որոշում ընդունողներին: